**Csipkerek Község Önkormányzata Képviselő-testületének 9/2015 (IX.7.) önkormányzati rendelete**

**a helyi adókról**

Csipkerek Község Önkormányzata  Képviselő-testületének  a helyi adókról szóló 1990. Évi C. törvény  (továbbiakban: Htv.) 1. §. (1) bekezdésében foglalt felhatalmazás alapján, az Alaptörvény 32. cikk (1) bekezdés a) és h. pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 13.  pontjában meghatározott feladatkörében eljárva a következőket rendeli el:

 ***Általános rendelkezések***

1.§.

Csipkerek Község Önkormányzatának Képviselő-testülete magánszemélyek kommunális adóját és helyi iparűzési adót vezet be.

***Magánszemélyek kommunális adója***

2.§.

 **Az adó mértéke**

/1/ Az önkormányzat az adó mértékét adótárgyanként a következőképpen állapítja meg:

a) Építmény esetén: 2.000.-Ft/év

b) Telek esetén: 2.000.-Ft/év

c) Nem magánszemély tulajdonában lévő

 lakásbérleti joga után: 2.000.-Ft/év

 3.§.

## Az adómentesség,adókedvezmény

 /1/ Az építmények esetén mentes az adó alól:

* a szükséglakás,
* a garázs,
* a mühely,
* az adóalanynak a lakás tulajdonával azonos helyrajzi számon nyilvántartott minden nem lakás céljára szolgáló egyéb adóköteles építménye – kivéve az üzlet,

/2/ Telek esetén mentes az adó alól:

* az építési tilalom alatt álló telek a tilalom ideje alatt,
* a közhasználatú közlekedési tevékenységet végző adóalany, az e célra használt telek után,
* az a telek, melyen építmény áll és az építmény után adókötelezettség áll fenn, a telek teljes területe adómentes,
* az a telek, mely méreteinél, vagy egyéb oknál fogva beépítésre alkalmatlan és rá építési engedély nem szerezhető.

***Helyi iparűzési adó***

3. §.

(1) A helyi iparűzési adó évi mértéke állandó jelleggel végzett iparűzési tevékenység esetében az adóalap 1,8 %-a.

(2) A helyi iparűzési adó mértéke ideiglenes jelleggel végzett iparűzési tevékenység esetén naptári naponként 1.000 forint.

***Záró rendelkezések***

4. §.

(1) Ez a rendelet 2016. január 01. napján lép  hatályba.

(2) E rendelet hatálybalépésével egyidejűleg hatályát veszti Csipkerek Község Önkormányzata Képviselő-testületének a magánszemélyek kommunális adójáról szóló 15/1999. (XII.14.) önkormányzati rendelete, valamint a helyi iparűzési adóról szóló 17/2003.(XII.30.) önkormányzati rendelete.

           Jóna László Kardos Andrea

            polgármester                                                  jegyző

Záradék:   A rendelet kihirdetése 2015.szeptember 7 . napján megtörtént.

Kardos Andrea

jegyző